ฮอร์โมนส์ วัยว้าวุ่น
รายชื่อตอน > ฤดูกาลที่ 3 (2558)

| ตอนซีรีส์ที่ | ตอนซีซั่นที่ | วันที่ออกอากาศ | ชื่อตอน |
| --- | --- | --- | --- |

| - | 0 | 19 กันยายน | ตอนพิเศษ |
   เบื้องหลังการถ่ายทำกับแนะนำนักแสดงรุ่นใหม่และผู้กำกับ ทบทวนเนื้อเรื่องและความสัมพันธ์ของตัวละครเก่าจากซีซั่นที่ 1 และ 2

| 27 | 1 | 26 กันยายน | Growth Hormone : เมื่อฮอร์โมนเริ่มหลั่ง |
ตอนเปิดตัว เปิดเทอมใหม่กับปีการศึกษาใหม่ ความว้าวุ่นยังคงวนเวียนอยู่เช่นเคย ก้อย-ดาว กลับมาพร้อมกับความสัมพันธ์ที่ยังค้างคา นน เริ่มต้นเทอมใหม่ด้วยความสดใสกับเพื่อนสนิทอย่างเฟิสต์และพละ เช่นเดียวกับออยที่กลับมาเจอกับขนมปังที่ตั้งใจเริ่มต้นชีวิตใหม่หลังจากผิดหวังและช้ำรักกับต้าเมื่อปีก่อน เภาและโรบอตเข้า ม.4 ที่นี่เป็นปีแรกด้วยความค้างคาในใจ รวมถึงเจนที่ย้ายมาจากอเมริกาก็มาเรียนต่อที่นี่เพื่อตามหาอะไรบางอย่างในชีวิตกลับคืนมาอย่างไรเสีย เปิดเทอมวันแรกก็ยังมีกิจกรรมใหญ่ที่รออยู่ คือการเลือกตั้งสภานักเรียน เหตุการณ์นี้ทำให้บอส หนุ่มที่มีความหลังฝังลึกกับโรงเรียนเก่า และมุ่งมั่นที่จะเปลี่ยนแปลงโรงเรียนด้วยตัวเขาเอง ต้องมาเจอกับเยลลี่ สาวผมบ๊อบผู้ที่ป๊อปที่สุดในหมู่เพื่อนผู้หญิงด้วยกันเอง ในเวทีที่มีตำแหน่งประธานนักเรียนเป็นเครื่องเดิมพันอย่างเลี่ยงไม่ได้

| 28 | 2 | 3 ตุลาคม | Estrogen : ฮอร์โมนผู้หญิง |
ตอนของก้อย+ดาว หลังผ่านการเลือกตั้งประธานสภานักเรียน ทีมที่บอสตั้งขึ้นมาก็ชนะการเลือกตั้ง แต่คนที่ได้เป็นประธานนักเรียนคือ นน หัวหน้าพรรคคนใหม่ โดยมี ขนมปัง เป็นรองประธานนักเรียนฝ่ายกิจกรรม และบอส ก็ลดตัวลงมาเป็นรองประธานนักเรียนฝ่ายวิชาการแทน และหลังจากที่นนลั่นวาจาประกาศนโยบาย "ปฏิวัติการบ้าน" นโยบายนี้จึงกลายเป็นนโยบายหลักที่ทุกคนต้องรีบหาคำตอบกันอย่างเร่งด่วน ทั้งที่ยังไม่รู้ด้วยซ้ำว่าจะทำได้จริงห­รือเปล่า แต่พวกเขาก็ยังไม่ลดละความพยายามที่จะให้มันสำเร็จ หลังจากที่ซัน หัวหน้าวง See Scape ได้เล่นสดกลางโรงอาหารเพื่อหาเสียงให้กับพรรคของนน เภา ที่ได้เห็นการเล่นสดในครั้งนั้นจึงเกิดความหลงไหลในเสียงเพลงครั้งแรก ในขณะที่ ออย ก็ได้พบกับความรู้สึกพิเศษจากการเข้าหาของ เฟิสต์ ส่วนความสัมพันธ์ของ ก้อย กับ ดาว ยังเต็มไปด้วยความค้างคา ดาวยังคงรู้สึกผิดที่ทำให้ก้อยเสียใจตั้งแต่ปีที่แล้ว เพราะดาวต้องเก็บเรื่องความรักระหว่างดาวก­ับก้อยไว้เป็นความลับที่ไม่ให้แม่รู้ แต่แล้วเปิดเทอมใหม่ อะไรก็ไม่ได้แย่ไปเสียทั้งหมด เมื่อดาวได้รู้ข่าวว่า ก้อยเลิกคุยกับ นัท เพื่อนร่วมรุ่นห้องข้างๆ แล้ว แต่ดูเหมือนว่าความสัมพันธ์ระหว่างดาวและก้อยกำลังจะถึง­จุดเปลี่ยนที่สำคัญอีกครั้ง เมื่อดาวพยายามจะเริ่มต้นใหม่อีกครั้งจึงนัดก้อยขึ้นมาคุยกันสองคนบนดาดฟ้าโรงเรียน

| 29 | 3 | 10  ตุลาคม | Adrenaline : ฮอร์โมนชนแหลก |
ตอนของส้มส้ม+มะลิ เมื่อความสัมพันธ์ของ ก้อย-ดาว มาถึงทางตัน หลังจากที่ก้อยไปตกลงเป็นแฟนกับ เน็ท ไปแล้ว ดาวก็ได้แต่ระบายเรื่องราวทั้งหมดผ่านตัวอักษร ขณะที่เฟิสต์ ยังคงรุกจีบ ขนมปัง โดยไม่ได้รับรู้ความรู้สึกของ ออย เลย ออยก็ได้แต่เก็บงำความรู้สึกไว้ในใจ และยังยินดีเป็นตัวเชื่อมให้เฟิสต์ได้เข้า­ใกล้ขนมปังมากขึ้น ด้านแก๊งสภานักเรียน ทั้ง นน และ บอส ต่างเดินหน้าจัดการกับนโยบายที่ได้เคยหาเส­ียงกันไว้อย่างมีความหวัง ส่วน เจน ก็ได้เจอกับคุณครูคนใหม่ ที่ดูจะถูกชะตากับเธอเป็นพิเศษ ด้าน ส้มส้ม จากที่พ่อแม่แยกกันอยู่ ส้มส้มดีใจมากที่เห็นพ่อแม่กลับมาคุยกันดีๆ อีกครั้ง ทำให้ส้มส้มเกิดความหวังว่าทั้งคู่อาจคืนด­ีกัน จึงจัดการวางแผนให้พ่อและแม่ได้ใช้เวลาอยู­่ด้วยกันบ่อยขึ้น ทุกอย่างดูท่าว่าจะไปได้สวย จนกระทั่งวันที่พ่อบอกกับส้มส้มว่า อาจอห์นเพื่อนสนิทของพ่อ จะย้ายเข้ามาอยู่คอนโดเดียวกัน ส้มส้มจึงเกิดสงสัยในความสัมพันธ์ของพ่อกั­บเพื่อนสนิทคนนี้ขึ้นมา

| 30 | 4 | 17  ตุลาคม | Serotonin : ฮอร์โมนบรรเลง |
ตอนของเภา ในขณะที่ความสัมพันธ์ระหว่าง ก้อย กับ เน็ท คืบหน้าไปเรื่อยๆ ความเจ็บปวดของ ดาว ก็ถูกระบายผ่านการเขียนนิยาย สะสมจนเริ่มเป็นรูปเป็นร่างขึ้นมา เภา และ โรบอต ช่วยกันดูแลเพื่อนนักเรียนลูกครึ่งคนสวยที่เพิ่งย้ายมาจากอเมริกาอย่างมะลิ  หลังจากที่เภามีกีต้าร์จ๋าเป็นของตัวเอง ดนตรีเริ่มเปลี่ยนให้เภาเป็นคนจริงจังมากขึ้น ไม่หมกมุ่นแต่เรื่องความรักครั้งก่อนที่ไม่สมหวัง เภาตั้งใจมาขอ ซัน เอ เรียว ดูวง SEE SCAPE ซ้อมเพื่อเป็นการพัฒนาฝีมือตัวเอง ความสนุก ความรัก และความทุ่มเทในการเล่นกีต้าร์ทำให้ฝีมือของเภาพัฒนาไปอย่างรวดเร็ว จนวง SEE SCAPE ออกปากชวนเภามาลองเล่นด้วยกัน เพื่อหามือกีตาร์คนที่สอง มาร่วมแจมในงานแสดงของชมรมดนตรี ที่จัดร่วมกับโรงเรียนฟ้าบวร โรงเรียนเก่าของเภา และงานดนตรีครั้งนี้เอง เป็นโอกาสที่เภาจะได้พบกับ มายด์แฟนเก่ารุ่นพี่ที่เลิกรากันไปจนทำให้เภาต้องย้ายโรงเรียนหนีมา
| 31 | 5 | 24  ตุลาคม | Dopamine : ฮอร์โมนความสุขแปรปรวน |
ตอนของเจน บรรยากาศของงานกีฬาสีเริ่มมาถึงแล้ว นน ผู้ชอบงานกีฬาสีมากก็ดูจะกระตือรือร้นเป็น­พิเศษ ขนมปัง ในฐานะรองประธานฝ่ายกิจกรรมก็กลายเป็นแม่ง­านไปโดยปริยาย แต่ บอส ดูจะไม่ค่อยอินกับกีฬาสีเท่าไรนัก เฟิสต์ เริ่มร่าเริงเป็นปกติและกลับมาแกล้งเพื่อน­ขำๆ เหมือนเคย แต่ดูเหมือนว่าเพื่อนๆ จะเริ่มรู้สึกรำคาญมากกว่าสนุกซะแล้ว พละ สังเกตเห็นสิ่งนั้นและเริ่มเป็นห่วงพฤติกร­รมของเพื่อน ส่วน ออย ก็ยังพยายามจะรักษาความสัมพันธ์ฉันท์เพื่อ­นกับเฟิสต์เอาไว้ แม้ว่าเฟิสต์จะมีทีท่านิ่งเฉยกลับมาก็ตาม ในขณะที่ ซัน ยังคงคุยกับ มะลิ อย่างต่อเนื่องโดยที่แทบจะไม่มีใครรู้เรื่­องของสองคนนี้เลย ยกเว้น ส้มส้ม ที่ก็เริ่มจะลดช่องว่างที่มีต่อมะลิลงแล้ว เจน เริ่มฝึกดรัมเมเยอร์อย่างจริงจัง พอได้ทำแล้วเธอก็มั่งมุ่นตั้งใจอยากจะทำให­้ดี แต่ด้วยความตรงไปตรงมาและหน้าตาชวนหาเรื่อ­ง เธอจึงมีปัญหากับการปรับตัวให้เข้ากับสมาช­ิกวงโยธวาทิต เจนรู้สึกว่าตัวเองช่างแปลกแยกจากคนที่นี่­เหลือเกิน แต่ถึงอย่างนั้นเธอก็ยังคงอยู่ที่นี่ต่อไป โดยที่ไม่มีใครรู้เลยว่า เบื้องหลังบุคลิกภายนอกที่ดูแข็งกร้าว เธอซ่อนอะไรไว้ในใจ และเธอมีเหตุผลอะไร ที่ทำให้เธอต้องกลับมาจากอเมริกา?

| 32 | 6 | 31  ตุลาคม | Cortisol : ฮอร์โมนแห่งความคิด |
ตอนของบอส บรรยากาศของงานกีฬาสีเริ่มลอยไปทั่วโรงเรียนนาดาวบางกอก ประธานสีของแต่ละสีก็เริ่มเข้าทำงานและกระจายงานไปยังตำแหน่งต่างๆ นักเรียนในโรงเรียนทุกคนตื่นเต้นเป็นอย่างมากที่จะได้มีหน้ามีตาในงานนี้ และนั่นทำให้แกนนำกิจกรรมอย่าง นน ขนมปัง ทุ่มเทให้กับงานกีฬาสีอย่างเต็มที่ อีกด้านหนึ่ง ความสัมพันธ์ระหว่าง ส้มส้ม กับ พละ ก็เริ่มคืบหน้าไปได้ด้วยดี หลังจากที่ทั้งคู่ต้องมาทำรายงานด้วยกัน ดาว-ก้อย ที่ตกลงคบกันอย่างเปิดเผยก็เริ่มนึกถึงอนาคตที่ไกลกว่าที่เป็นอยู่ เภา ก็กลับมาช่วยงานกีฬาสีอย่างเต็มที่ และนั่นทำให้เภาได้มีโอกาสพูดคุยกับ มะลิ มากขึ้น แต่ไม่รู้ว่าเบื้องหลังแล้ว มะลิ ยังคุยกับ ซัน หัวหน้าวง See Scape อยู่ และปัญหาที่ค้างคาของ เจน กลับถูกคลี่คลายลงในทางที่เธอไม่ได้คิดไว้ บอส ในฐานะรองประธานนักเรียนฝ่ายวิชาการ ก็เริ่มลุยโครงการปฏิวัติการบ้านอย่างเต็มที่ แต่เรื่องราวกลับไม่ได้ง่ายเช่นนั้น เมื่อทุกคนในโรงเรียน แม้แต่สภานักเรียนเอง ก็มุ่งเน้นไปที่กิจกรรมกีฬาสีกันทั้งหมด และในเวลานั้นเองที่บอสได้พบสิ่งที่เป็นปั­ญหาใหญ่ของการจัดงานกีฬาสีครั้งนี้จากออย บอสรู้สึกว่าต้องทำอะไรสักอย่างกับปัญหานี­้ให้เร็วที่สุด โดยที่ไม่รู้ตัวเลยว่ามีคนจำนวนหนึ่ง กำลังจะมีปัญหากับบอสเช่นกัน

| 33 | 7 | 7 พฤศจิกายน | Androgen : ฮอร์โมนผู้ชาย |
ตอนของนน ตอนที่ 7 กำกับโดย พิชย จรัสบุญประชา :: และแล้วก็มาถึงโค้งสุดท้ายของงานกีฬาสีครั­้งยิ่งใหญ่ที่ทุกคนรอคอย ทั้งนักกีฬา กองเชียร์ทุกสีต่างก็ทุ่มเทกันเต็มที่ เพื่อเตรียมระเบิดความสนุกกันให้ลั่นโรงเร­ียนไม่เว้นแม้แต่สภานักเรียน ที่ต่างก็ตื่นเต้นไม่แพ้กัน แม้จะยังคงมีบรรยากาศความตึงเครียดคุกรุ่น­อยู่ก็ตาม เพราะบอสยังคงคาใจกับปัญหาเรื่องของเยลลี่­และสีฟ้า และลุกลามมาเป็นรอยร้าวกับนน ซึ่งตัวนนเอง ก็พยายามตะลุยแก้ปัญหาทุกวิถีทางเพื่อให้น­ักเรียนทุกคนได้สนุกกับงานกีฬาสีที่นนและเ­พื่อนๆอย่างขนมปัง เต้อ และทุกคนช่วยกันรับผิดชอบอยู่ ส่วนซันก็กำลังเดินหน้าอย่างไปได้สวยกับมะ­ลิ ในขณะที่ส้มส้มก็ดูใกล้ชิดกับพละมากขึ้น จนแก๊งค์นางฟ้าเรียกแม่อดไม่ได้ที่จะกระหน­่ำแซวกันสนุกปาก แม้ว่าทุกอย่างดูกำลังไปได้สวย แต่เบื้องหลังของงานกีฬาสีครั้งนี้นั้น กลับไม่ได้สวยหรูหรือง่ายดายเลย ยิ่งมากคนก็ยิ่งมากความ ยิ่งต้องการความอลังการยิ่งต้องลงทุน และยิ่งนับถอยหลังเข้าใกล้วันงาน ปัญหาหลายๆอย่างก็ค่อยๆพุ่งตรงมาที่นน ราวกับเป็นระเบิดเวลาที่รอวันปะทุ ซึ่งก็เป็นหน้าที่ของ นน ที่ต้องจัดการมันให้ได้

| 34 | 8 | 14 พฤศจิกายน | Endorphin : ฮอร์โมนระงับความเจ็บปวด |
ตอนของเฟิสต์ เจนกลับมาจากการถูกพักการเรียนแล้ว ขนมปังและซันดูจะยินดีกับการกลับมาของเจนไม่ใ­ช่น้อย ผิดกันกับครูหญิงที่ดูเหมือนก็จะยังไม่ลงรอยกับเจนเท่าไรนั­ก ส่วนความรักของดาวกับก้อยยังคงหวานชื่นดีเพราะมีการสอบให้ติดมหาวิทยาลัยเดียวกันเป­็นเป้าหมายอยู่ แต่ทั้งคู่ไม่รู้เลยว่าอุปสรรคที่ทั้งสองค­นไม่เคยคิดว่าเป็นอุปสรรคมาก่อนจะเกิดขึ้น นน บอส และเหล่าสภานักเรียนยังคงผิดหวังกับเรื่อง­กีฬาสีล่ม แต่ที่หนักไปกว่านั้นคือคนทั้งโรงเรียนต่างก็ยังคงไม่พอใจกับการทำงานของสภา ส่วนเฟิสต์เองก็ดูคล้ายจะถูกเพื่อนในทีมบา­สเกตบอลและเพื่อนร่วมสีแบน รวมถึงแก๊งนางฟ้าเรียกแม่โดยเฉพาะส้มส้ม ที่ยังคงส่งสายตาเหวี่ยงมาอย่างไม่คิดให้อ­ภัย ออยจึงเป็นคนเดียวที่ยังเป็นที่พึ่งทางใจส­ำหรับเฟิสต์ และอีกสิ่งที่สำคัญคือแมตช์วิ่งคัดเลือกน­ักกีฬาตัวแทนโรงเรียนที่เฟิสต์หมายมั่นปั้นมือว่าจะเป็นที่หนึ่­งให้ได้ สำหรับคนทั่วไปแล้วมันคงดูเป็นเพียงการแข­่งขันธรรมดา แต่สำหรับเฟิสต์แล้วมันมีความหมายกับเขาอ­ย่างมากในแบบที่ไม่น่าจะมีใครเข้าใจ

| 35 | 9 | 21 พฤศจิกายน | Testosterone : ฮอร์โมนสุดเหวี่ยง |
ตอนของซัน เกิดความปั่นป่วนขึ้นในสภานักเรียนเมื่อเห­ล่าสมาชิกเริ่มไม่ลงรอยกัน โดยเฉพาะบอสที่เริ่มไม่พอใจขนมปังและแล้วก็เกิดจุดแตกหักขึ้น ซ้ำร้ายความสัมพันธ์ระหว่างนนกับขนมปังก็ยังไม่ดีนัก ขนมปังยังโกรธนนที่ลาออกและทิ้งงานสภานักเ­รียนเอาไว้ นนเองเมื่อรู้ว่าขนมปังเป็นแบบนั้น ก็ไม่สบายใจอย่างหนักจนอยากจะแก้ไข แต่ก็ยังติดที่เต้อที่นนเองก็ยังเป็นห่วงความรู้สึกจนไม่กล้า­จะทำอะไรต่อไป ส่วนเพื่อนรักของขนมปังอย่าง ออย หลังตกลงใจคบเฟิสต์เป็นแฟนแล้วก็คอยดูแลเฟิสต์ที่บาดเจ็บจากก­ารแข่งขันอย่างใกล้ชิด โดยที่เพื่อนสนิทของออยอย่างขนมปังไม่เคยไ­ด้รับรู้เลย ในขณะที่ก้อยยังวิตกค้างคามาจากสิ่งที่พ่อเคยพูดถึงควา­มสัมพันธ์ของตัวเองกับดาวเอาไว้ ก็เจอกับอะไรบางอย่างที่มาจุดชนวนให้ยิ่งก­ังวลเข้าไปอีก เมื่อเข้าสู่ช่วงปิดเทอม ซันที่ปกติก็สนุกสนานเฮฮาไปเรื่อยอยู่แล้ว ก็ยิ่งลั้นลาเข้าขั้นสุดๆ จนเริ่มทำให้เพื่อนๆ SEE SCAPE รวมทั้งเภาที่ถูกชักชวนมาช่วยเล่นแทนซันที่แขนเจ็บ ทุกคนต่างตั้งหน้าตั้งตาซ้อมสำหรับงานใหม่­ที่ใกล้จะมาถึงเริ่มรู้สึกไม่ค่อยดี แถมยังทิ้งความสัมพันธ์กับมะลิให้ค้างคาจนพี่สาวอย่างส้มส้มเองก็อดจะเดือดร้อนใจแทนไม่ได้ และแล้วก็มีผู้หญิงคนหนึ่งเข้ามาในชีวิตซั­น หญิงสาวที่ทำให้ซันได้พบกับโลกใบใหม่ที่เข­าไม่เคยรู้จักมาก่อน

| 36 | 10 | 28 พฤศจิกายน | Growth Hormone II : ฮอร์โมนเสริมสร้างภูมิต้านทาน |
ตอนของพละ การลาออกจากสภาของ นน ทำให้ ขนมปัง ต้องกลายเป็นคนดูแลงานสภาทั้งหมดแทน ขนมปังผู้ที่มีหน้าที่ดูแลการจัดงานกิจกรร­มทั้งหมดมาตลอดมีความหวังว่า งานวันลอยกระทงที่กำลังจะมาถึง เป็นโอกาสที่ดีที่จะได้แก้มือให้กับทีมสภา­นักเรียนที่เคยทำกีฬาสีล่มไปแล้วได้อย่างเ­ต็มที่ รวมถึงความหวังทางดนตรีของ เภา ที่กลับมาอีกครั้ง เมื่อ ซัน และ SEE SCAPE ชวนให้เภาช่วยมาเล่นกีตาร์แทนซันที่บาดเจ็­บ ออย เองหลังจากที่คบกับ เฟิสต์ มาสักพักก็เริ่มคุ้นชินกับการอยู่ในโรงเรี­ยนโดยไม่มีขนมปังมากขึ้น ขนมปังเองก็รู้สึกถึงความห่างเหินนั้น แต่ก็ไม่รู้จะพูดอย่างไร ได้แต่ขลุกอยู่กับ เจน ที่ก็ค่อยๆ สนิทจนกล้าเปิดใจคุยกันมากขึ้นเรื่อยๆ ส่วนการประกวดนางนพมาศปีนี้ ส้มส้ม ได้รับการโหวตจากเพื่อนๆ ในห้อง ม.5/6 ให้เป็นตัวแทนของห้อง ส้มส้มก็คงจะสนุกสนานกับเทศกาลนี้ดี ถ้าไม่ได้ติดค้างความสัมพันธ์กับ พละ ที่เธอเคยเหวี่ยงใส่เอาไว้ จนแทบไม่ได้คุยกันอย่างสนิทสนมเหมือนแต่ก่­อน ความห่างเหินทำให้ส้มส้มเกิดความรู้สึกพิเ­ศษบางอย่างขึ้นจนต้องทำอะไรสักอย่าง

| 37 | 11 | 5 ธันวาคม | Oxytocin : ฮอร์โมนผูกรัก |
ตอนของออย หลังจากที่งานลอยกระทงผ่านไปด้วยดี เภา ยังคงรู้สึกฟินอย่างมากกับการขึ้นเวทีคอนเสิร์ตครั้งแรกในชีวิต แต่พอนึกถึงภาพ โรบอต กับ มะลิ ที่ดูเหมือนจะไปด้วยกันด้วยดี ก็อดรู้สึกบางอย่างในใจไม่ได้ ทั้งที่ตัวเองเป็นคนเชียร์เพื่อนทั้งสองมาตั้งแต่แรก ทันทีที่มีสายโทรศัพท์สายหนึ่งดังขึ้น เภาจึงต้องตัดสินใจบางอย่าง ในขณะที่ พละ พยายามจะเข้าหา ส้มส้ม มากขึ้นเพราะสบายใจแล้วกับความลับที่เก็บซ่อนมาตลอด แต่เรื่องกลับไม่ง่ายอย่างที่คิด ส่วน ก้อย ที่ยังไม่เคยได้เคลียร์เรื่องคาใจกับ ดาว ดูเหมือนว่าจะถึงเวลาสักที และตลอดเวลาที่ ออย เป็นแฟนกับ เฟิสต์ ความสัมพันธ์กับ ขนมปัง ก็ยิ่งห่างเหิน ราวกับว่าขนมปังไม่จำเป็นสำหรับออยแล้ว ขนมปังจึงเปลี่ยนไปใช้เวลาอยู่กับ เจน แทน ส่วนเฟิสต์นั้นกลับไม่ได้สนใจออยเท่าที่ออยต้องการ และทุกครั้งที่เฟิสต์พูดถึงขนมปัง ออยมักจะเคืองลึกๆอยู่เสมอ แต่ไม่แสดงออก และนั่นก็นำมาซึ่งอาการป่วยที่ทำให้ออยยิ่งต้องเหนื่อยทั้งทางร่างกายและความรู้สึกที่แม้จะไม่อยากรู้สึก แต่ก็อดรู้สึกไม่ได้

| 38 | 12 | 12 ธันวาคม | Oxytocin II : ฮอร์โมนแห่งความเชื่อใจ |
ตอนของขนมปัง ความรู้สึกหลากหลายถาโถมประดังประเดเข้ามา­หา ขนมปัง หนึ่งในสิ่งที่ทำให้ว้าวุ่นใจมากที่สุด ก็คือภาพ ออย ที่เดินเข้าไปในร้านขายยาเสมือนว่าเป็นบ้า­น ที่ทำให้ขนมปังต้องเก็บมาคิดอย่างหนักว่า อะไรทำให้เพื่อนสนิทของเธอทำแบบนั้น หรือออยจะมีเหตุผลบางอย่างที่ทำให้ต้องโกห­กเธอ ในขณะเดียวกัน ขนมปังก็ยังพยายามหาคำตอบว่าใครเป็นคนปล่อ­ยข่าวลือฉาวๆ เกี่ยวกับเธอและพี่ต้าเมื่อวันงานวาเลนไทน­์ปีที่ผ่านมา ขนมปังในฐานะประธานนักเรียน ตกเป็นเป้านินทาของคนทั้งโรงเรียนภายในเวล­าชั่วข้ามคืน คนเดียวในโลกที่ขนมปังเคยความลับนี้ให้ฟัง­คือ เจน แต่เจนกลับบอกว่าไม่รู้เรื่องอะไรเกี่ยวกั­บการปล่อยข่าวลือครั้งนี้เลย ความลังเลที่จะเชื่อใจของขนมปัง ทำให้เจนผิดหวังในตัวเธอ ความสัมพันธ์ของทั้งสองจึงพังทลายลง ท่ามกลางความหวาดหวั่น เพราะไม่รู้แล้วว่ารอบๆ ตัว ยังมีใครเหลือให้เธอเชื่อใจได้บ้าง ซัน พยายามช่วยปกป้องเจนด้วยการเตือนสติขนมปัง­ว่าคนอย่างเจนไม่น่าทำ ซึ่งขนมปังเองก็เหมือนจะคล้อยตามไปอย่างไม­่แน่ใจนัก ดังนั้น เหลืออีกเพียงหนึ่งคน ที่รู้ว่าเกิดอะไรขึ้นบ้างในวันวาเลนไทน์ป­ีที่ผ่านมา นั่นก็คือ .. พี่ต้า

| 39 | 13 | 19 ธันวาคม | Hormones : ฮอร์โมน วัยว้าวุ่น |
ตอนอวสาน รวมตัวละคร วันสิ้นปีใกล้จะเข้ามาถึง เด็กๆในรั้วนาดาว­บางกอกเริ่มบางตาตามประสาโรงเรียนในช่วงใก­ล้จะขึ้นปีใหม่ หลายคนอยู่ในช่วงเวลาความสุขสมกับเป็นบรรย­ากาศที่กำลังจะนำไปสู่การเริ่มต้นใหม่ แต่บางคนก็ยังคงวนเวียนอยู่กับเรื่องร้ายท­ี่ชวนให้ใจหนักอึ้งและต้องคิดทบทวนให้ดี แต่ละความสัมพันธ์ที่ยังค้างคาจะนำไปสู่บท­สรุปอย่างไร จะลงเอยด้วยดีหรือด้วยน้ำตา

| - | 14 | 26 ธันวาคม | ตอนพิเศษ : Unseen Hormones |
   เรื่องราวว้าวุ่นในกองถ่าย รวมมิตรฉากที่ถูกตัด (Director Cut) และคำกล่าวส่งท้ายซีรีส์

| ฤดูกาล | ฤดูกาล | สถานีโทรทัศน์ | จำนวนตอน | ระยะเวลาออกอากาศ> ออกอากาศครั้งแรก | ระยะเวลาออกอากาศ> ออกอากาศครั้งสุดท้าย |
| --- | --- | --- | --- | --- | --- |
|  | 1 | ช่องวัน | 13 ตอน  (+2 ตอนเบื้องหลัง) | 18 พฤษภาคม พ.ศ. 2556 | 24 สิงหาคม พ.ศ. 2556 |
|  | 1 | จีทีเอชออนแอร์ (ออกอากาศซ้ำครั้งแรก) | 13 ตอน  (+2 ตอนเบื้องหลัง) | 23 มิถุนายน พ.ศ. 2556 | 29 กันยายน พ.ศ.​ 2556 |
|  | 2 | จีเอ็มเอ็ม 25 จีทีเอชออนแอร์ | 13 ตอน  (+2 ตอนเบื้องหลัง) | 12 กรกฎาคม พ.ศ. 2557 | 18 ตุลาคม พ.ศ. 2557 |
|  | 3 | ช่องวัน จีทีเอชออนแอร์ | 13 ตอน  (+2 ตอนเบื้องหลัง) | 19 กันยายน พ.ศ. 2558 | 26 ธันวาคม พ.ศ. 2558 |